REPUBLIKA SRBIJA

NARODNA SKUPŠTINA

Odbor za privredu, regionalni razvoj,

trgovinu, turizam i energetiku

10 Broj 06-2/100-19

24. april 2019. godine

B e o g r a d

ZAPISNIK

41. SEDNICE ODBORA ZA PRIVREDU, REGIONALNI RAZVOJ, TRGOVINU,

TURIZAM I ENERGETIKU, ODRŽANE 23. APRILA 2019. GODINE

Sednica je počela u 9 časova i 59 minuta.

Sednicom je predsedavala Snežana B. Petrović, predsednik Odbora.

Pored predsednika, sednici su prisustvovali članovi Odbora: Aleksandra Tomić, Stanislava Janošević, Studenka Kovačević, Jelena Mijatović, Zoran Bojanić, Snežana R. Petrović, Ana Čarapić i Vladimir Marinković.

Sednici je prisustvovala i Snežana Paunović (zamenik člana Odbora Novice Tončeva).

Sednici nisu prisustvovali članovi Odbora: Tomislav Ljubenović, Branislav Mihajlović, Dejan Nikolić, Ivan Kostić, Gorica Gajić, Vojislav Vujić i Zdravko Stanković, niti njihovi zamenici.

Sednici su, na poziv predsednika, prisustvovali: Dušan Vučković, pomoćnik ministra privrede i Ružica Mačukat, zamenik registratora u Agenciji za privredne registre.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predloga zakona o izmenama i dopunama Zakona o postupku registracije u Agenciji za privredne registre, u pojedinostima, koji je podnela Vlada (broj 011-1486/19 od 15. aprila 2019. godine);
2. Razno.

Pre razmatranja tačaka utvrđenog dnevnog reda, Odbor je jednoglasno usvojio zapisnik sa 40. sednice Odbora.

Pre prelaska na rad prema utvrđenom dnevnom redu, Odbor je jednoglasno prihvatio predlog predsednika da se obavi rasprava o podnetim amandmanima i da se Odbor jednim glasanjem izjasni o amandmanima koje Vlada nije prihvatila.

Prva tačka dnevnog reda: **Predlog zakona o izmenama i dopunama Zakona o postupku registracije u Agenciji za privredne registre**

Odbor je, u skladu sa članom 164. stav 1. Poslovnika Narodne skupštine, razmotrio amandmane podnete na Predlog zakona o izmenama i dopunama Zakona o postupku registracuje u Agenciji za privredne registre i osnovu člana 156. stav 3. Poslovnika, podneo izveštaj Narodnoj skpštini.

Odbor je odlučio da predloži Narodnoj skupštini **da odbije** sledeće amandmane:

- na član 12, koji je podnela narodni poslanik Vjerica Radeta;

- na član 12, koji je podnela narodni poslanik Ružica Nikolić, i

- na član 12, koji je podnela narodni poslanik Nataša Sp. Jovanović.

Za izvestioca Odbora na sednici Narodne skupštine određena je Snežana B. Petrović, predsednik Odbora.

Druga tačka dnevnog reda: **Razno**

Predsednik Odbora je obavestila o pozivu za učešće na Evropskoj/ZND (Zajednica nezavisnih država) ministarskoj konferenciji 2019. godine, o zelenoj ekonomiji, koja će se održati u Taškentu u Uzbekistanu, od 8. do 10. jula 2019. godine.

Odbor je jednoglasno prihvatio predlog predsednika da prof. dr Vladimir Marinković, potpredsednik Narodne skupštine i član Odbora, učestvuje na konferenciji.

Sednica je zaključena u 10 časova i 3 minuta.

Sednica je prenošena u live stream-u i tonski snimana, a video zapis se nalazi na internet stranici Narodne skupštine.

SEKRETAR PREDSEDNIK

Aleksandra Balać Snežana B. Petrović